Railway : train cancellation increase passengers problem
इटारसी-जबलपुर रेल खंड के सोनतलाई एवं बागरातवा स्टेशनों पर दोहरीकरण कार्य से रेल यातायात रहा प्रभावित
जबलपुर. इटारसी-जबलपुर रेल खंड के सोनतलाई एवं बागरातवा स्टेशनों पर दोहरीकरण कार्य के तहत नॉन इंटरलाकिंग किए जाने से ट्रेनों का संचालन बुरी तरह प्रभावित हुआ। कई ट्रेनों को आंशिक रद्द तो कुछ को र्दद कर दिया गया। जिसके कारण यात्रियों को खासी परेशानी उठानी पड़ी। काम दो दिन में पूरा करने की बात रेल प्रशासन ने कही थी, लेकिन काम पूरा न होने पर रेल प्रशासन ने अवधि मंगलवार तक बढ़ा दी है। ऐसे में रेल यातायात बुधवार को ही सुचारू हो सकेगा। 11272 भोपाल-इटारसी एक्सप्रेस, 51190 इलाहाबाद छिवकी - इटारसी पैसेंजर, 51188 कटनी-भुसावल पैसेंजर को अचानक रद्द करना पड़ा। कई यात्रियों को टिकट कैंसिल करानी पड़ी तो कई के जरूरी काम अटक गए। जबलपुर से चलने वाली सात जोड़ी ट्रेनों को रद्द किया गया है। मुख्य रेलवे स्टेशन से लेकर मदन महल स्टेशन पर यात्री परेशान होते रहे।
परेशानी को देख इन ट्रेनों को दिया हाल्ट- यात्रियों की सुविधा के लिए 18 फरवरी को गाड़ी संख्या 13201/13202 पटना-लोकमान्य तिलक टर्मिनस-पटना एक्सप्रेस, 18233/18234 इंदौर-बिलासपुर-इंदौर नर्मदा एक्सप्रेस, 15017/15018 लोकमान्य तिलक टर्मिनस-गोरखपुर-लोकमान्य तिलक टर्मिनस काशी एक्सप्रेस, 11061/11062 लोकमान्य तिलक टर्मिनस-दरभंगा-लोकमान्य तिलक टर्मिनस पवन एक्सप्रेस का जबलपुर-इटारसी के मध्य सभी स्टेशनों पर एक मिनट का हाल्ट दिया गया है।
ये ट्रेनें रहीं रद्द
11271 इटारसी-भोपाल एक्सप्रेस
होली पर यात्रियों की भीड़ के मद्देनजर हबीबगंज से रीवा स्टेशन के बीच दो स्पेशल ट्रेन चलायी जाएंगी। गाड़ी संख्या 02185 हबीबगंज-रीवा सुपरफास्ट स्पेशल ट्रेन छह से आठ मार्च एवं नौ मार्च को और गाड़ी संख्या 02186 रीवा-हबीबगंज सुपरफास्ट स्पेशल ट्रेन आठ एवं नौ मार्च को चलेंगी। यह गाड़ी 24 कोचों के साथ चलेगी। गाड़ी संख्या 02189 हबीबगंज-रीवा सुपरफास्ट स्पेशल ट्रेन 11 एवं 12 मार्च को और गाड़ी संख्या 02190 रीवा-हबीबगंज सुपरफास्ट स्पेशल ट्रेन 10 मार्च, 11 मार्च एवं 12 मोर्च को चलेंगी। इस गाड़ी में कुल 24 कोच होंगे।
jabalpur news in hindi jabalpur latest news passangers railway reforms train cancel news
नरवाई में लगी आग से तीन एकड़ में लगी गेहूं की फसल खाक
coronavirus outbreak: कोरोना वायरस पर बड़ी खबर: 31 मार्च रात 12 बजे तक देश में नहीं चलेगी एक भी ट्रेन